༄༅། །ཆོས་སྐྱོང་རྒྱལ་པོ་སྐུ་ལྔའི་གསོལ་ཁ་བསྡུས་པ་ལས་སྤྱན་འདྲེན་ནི། ཀྱཻ། སྲིད་པའི་བདག་པོ་ཆེན་པོ་པ། །སྐུ་ལྔ་ཆོ་འཕྲུལ་ཆེར་སྟོན་པས། །གདུག་པའི་ལྷ་འདྲེ་
ཚོགས་པའི་རྗེ། །པེ་ཀར་འདིར་གཤེགས་གཏོར་མ་བཞེས། །མཆོད་པ་ནི། ཞིམ་དགུའི་ཆང་ཕུད་རྒྱ་མཚོར་བསྐྱིལ། །བདའ་དགུའི་ཟས་ཀྱི་རི་རབ་བརྩེགས། །མཁོ་དགུ་
གསེར་གྱི་རི་བོས་བསྐོར། །ཡོད་དགུ་འཇིག་རྟེན་ཁམས་སུ་འབུལ། །བསྟོད་པ་ནི། ཀྱཻ། ལི་ཡུལ་ལྕང་ར་སྨུག་པོར་ཁྱོད། །བྷ་ཏ་ཧོར་གྱི་དགྲ་ལྷར་བསྐོས། །དེ་ནས་བྲག་དམར་
ཟན་ཡངས་སུ། །ཆོས་སྐྱོང་ཆེན་པོ་མངའ་ཡང་གསོལ། །གཙུག་ལག་ཁང་རྣམས་ཁྱོད་ལ་གཏད། །ཆོས་མཛད་ཡོངས་ཀྱི་འབངས་སུ་བྱས། །བསྟན་པ་སྤེལ་བའི་ཕོ་ཉར་
མངགས༑ །དམ་ཉམས་སྒྲོལ་བའི་བཤན་པར་བསྐོས། །རྣལ་འབྱོར་དཔོན་སློབ་ཐམས་ཅད་དང་། །སྦྱིན་པའི་བདག་པོའི་རེ་བ་སྐོངས། །བསམ་པ་བསྒྲུབ་ལ་བཅོལ་བ་

མཛོད༑ །བར་ཆད་དགྲ་བགེགས་སྟེང་དུ་ཟློག །ཅེས་བརྗོད་ཅིང་གཙྪས་གཤེགས་པར་བྱའོ། །པདྨ་དཀར་པོས་སྦྱར་བའོ། ། །།